

**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI HARGHITA** |

Nr. 8113/I/20.11.2023

**Proiect - DECIZIA ETAPEI DE ÎNCADRARE**

**din 20.11.2023**

Ca urmare a solicitării de emitere a avizului de mediu adresate de

**Asociația Medio Pro**

***privind Planul de management integrat pentru siturile Natura2000 ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervația 2.467 Tinovul de la Plăieșii de Jos*** înregistrat la APM Harghita cu nr. 8113/26.09.2022, cu completările ulterioare nr. 1918/28.02.2023, nr. 7140/31.07.2023, nr. 8483/12.09.2023, nr. 10490/13.11.2023, nr. 10487/13.11.2023, nr. 10488/13.11.2023 și adresei Ministerului Mediului nr. DEICP/R/10046/21.04.2022, prin care se deleagă competenţa la APM Harghita pentru derularea procedurii de realizare a evaluării de mediu pentru planuri şi programe, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. MMAP nr.* [*1682/2023 pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar*](https://lege5.ro/Gratuit/geztonzsgm3dq/ordinul-nr-1682-2023-pentru-aprobarea-ghidului-metodologic-privind-evaluarea-adecvata-a-efectelor-potentiale-ale-planurilor-sau-proiectelor-asupra-ariilor-naturale-protejate-de-interes-comunitar)*;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*
* *Ord. MMAP nr. 1822/2020 privind aprobarea Metodologiei de atribuire a administrării şi a custodiei ariilor naturale protejate*
* *OUG nr. 49 din 2016* *pentru modificarea* [*Legii nr. 5/2000*](https://legislatie.just.ro/Public/DetaliiDocumentAfis/21860) *privind aprobarea Planului de amenajare a teritoriului naţional - Secţiunea a III-a - zone protejate*
* *Legea 137/2010* *pentru ratificarea Protocolului privind conservarea şi utilizarea durabilă a diversităţii biologice şi a diversităţii peisajelor, adoptat şi semnat la Bucureşti la 19 iunie 2008, la Convenţia-cadru privind protecţia şi dezvoltarea durabilă a Carpaţilor, adoptată la Kiev la 22 mai 200*
* *Ordinului M.M. nr. 304/2018 - Ghid de elaborare a planurilor de management ale ariilor naturale protejate*

**Agenţia pentru Protecţia Mediului HARGHITA**

* ca urmare a consultării autorităţilor publice participante în cadrul şedinţei Comitetului Special Constituit din data de 14 noiembrie 2023, a completărilor depuse la documentaţie și pe baza punctului de vedere nr. 738/ST.HR/04.11.2020, nr. 123/ST.HR/13.02.2023, nr. 604/ST.HR/31.07.2023 și avizului nr. 072/ST.HR din 11.09.2023 emisă de ANANP – Serviciul Teritorial Harghita
* în conformitate cu prevederile art. 5 alin. (1) pct. a) şi a anexei nr. 1– Criterii pentru determinarea efectelor semnificative potenţiale asupra mediului din H.G. 1076/2004 privind stabilirea procedurii de realizare a evaluării de mediu pentru planuri şi programe; în conformitate cu prevederile art. 5 alin. (1) pct. a) şi a anexei nr. 1– Criterii pentru determinarea efectelor semnificative potenţiale asupra mediului din H.G. 1076/2004 privind stabilirea procedurii de realizare a evaluării de mediu pentru planuri şi programe;
* pe baza delegării de competență nr. DEICP/R/10046/21.04.2022 emisă de M.M.A.P. pentru APM Harghita;
* punctul de vedere nr. 7481/13.11.2023 emisă de APM Covasna;
* avizul nr. din 00.11.2023 emisă de Agenția Națională pentru Arii Naturale Protejate;
* în prezenţa/lipsa comentariilor motivate din partea publicului interesat

**decide:**

**Planul/programul „*Planul de management integrat al siturilor Natura2000 ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervația 2.467 Tinovul de la Plăieșii de Jos*”** pe teritoriul administrativ al comunelor Plăieșii de Jos (jud. Harghita), Poian éi Estelnic (jud. Covasna), pe o suprafață totală de 7543 ha***,* nu necesită evaluare de mediu şi nu necesită evaluare adecvată şi se va supune adoptării fără aviz de mediu.**

Planul de management reprezintă documentul oficial de planificare, reglementare și prezentare al ariilor protejate ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervației 2.467 Tinovul de la Plăieșii de Jos prin care se stabilesc obiectivele, măsurile, resursele umane și materiale necesare pentru conservarea biodiversității ariilor respective. Planul de management pentru siturile ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervația 2.467 Tinovul de la Plăieșii de Jos reprezintă documentul oficial cu **rol de reglementare pentru administratorul ariei naturale protejate**, pentru autoritățile care reglementează activități pe teritoriul ariei precum și pentru persoanele fizice și juridice care dețin sau care administrează terenuri și alte bunuri și/sau care desfășoară activități în perimetrul și în vecinătatea ariei naturale protejate.

**Motivele care au stat la baza luării deciziei de încadrare în procedura de evaluare strategică de mediu a Planului de management integrat al siturilor Natura2000: ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervația 2.467 Tinovul de la Plăieșii de Jos:**

- planul de management este necesar pentru managementul conservării biodiversității și speciilor pentru care zona a fost declarată arie protejată;

- scopul principal al Planului de management sunt asigurarea stării de conservare favorabilă a habitatelor și speciilor de interes comunitar din ariile protejate ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervația 2.467 Tinovul de la Plăieșii de Jos, precum și menținerea stării de conservare pentru speciile și habitatele/ecosistemele de interes național, precum și menținerea serviciilor ecosistemelor din sit. Deși în prezent Rezervația 2.467 Tinovul de la Plăieșii de Jos este încadrată în categoria IV de management, similar criteriilor IUCN, considerăm că faptic aceasta se încadrează în categoria I a rezervații științifice atât conform valorilor conservative cât și a practicii curente de protecție de până în prezent.

Planul de management:

* furnizează informații de bază în descrierea ariei protejate;
* identifică activitatea de management ce trebuie urmată, obiectivele specifice ce pot fi astfel atinse;
* identifică acțiunile ce trebuiesc întreprinse pentru atingerea obiectivelor;
* implementează politicile de conservare curente;
* identifică activitățile de monitoring necesare în realizarea obiectivelor de conservare;
* joaca rol de ghid și asigură continuitatea unui management eficace;
* este un instrument de comunicare și educatie, promovează recunoasterea valorii biodiversității sitului.

Obiectivele Planului de management integrat ale siturilor Natura2000: ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervației 2.467 Tinovul de la Plăieșii de Jos, sunt:

**Obiectivele generale:**

* Aplicarea măsurilor pentru asigurarea și menținerea stării de conservare favorabilă a habitatelor și speciilor de interes comunitar
* Participarea proprietarilor și administratorilor de terenuri, autorităților locale la îmbunătățirea și menținerea valorilor de interes comunitar din sit în cadrul unui management participativ.
* Administrarea și managementul efectiv al ariei naturale protejate și asigurarea unui management sustenabil.
* Dezvoltarea de afaceri locale prietenoase față de natură.

**Obiectivele specifice grupate în patru programe:**

* Programul 1: Managementul biodiversității
* Programul 2: Constientizare și educație
* Programul 3: Management și administrare
* Programul 4: Utilizarea durabilă a resurselor naturale, turism

În conformitate cu prevederile OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice aprobată prin Legea nr. 49 din 2011, cu modificările și completările ulterioare:

**Art. 21, alin. 4:** „Respectarea planurilor de management şi a regulamentelor este obligatorie pentru administratorii ariilor naturale protejate, precum şi pentru persoanele fizice şi juridice care deţin sau care administrează terenuri şi alte bunuri şi/sau care desfăşoară activităţi în perimetrul şi în vecinătatea ariei naturale protejate”.

**Art. 21., alin. 5:** „Planurile de amenajare a teritoriului, cele de dezvoltare locală şi naţională, precum şi orice alte planuri de exploatare/utilizare a resurselor naturale din aria naturală protejată vor fi armonizate de către autorităţile emitente cu prevederile planului de management”.

**Art. 21, alin. 6:** „Autorităţile locale şi naţionale cu competente şi responsabilităţi în reglementarea activităţilor din ariile naturale protejate sunt obligate să instituie, de comun acord cu administratorii ariilor naturale protejate şi, după caz, cu autoritatea publică centrală pentru protecţia mediului şi pădurilor, măsuri speciale pentru conservarea sau utilizarea durabilă a resurselor naturale din ariile naturale protejate, conform prevederilor planurilor de management”.

1. **Caracteristicile Planului de management integrat ale siturilor Natura2000: ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervației 2.467 Tinovul de la Plăieșii de Jos cu privire, în special, la:**
2. **Gradul în care planul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:**

- Planul de management integrat ale siturilor Natura2000: ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervația 2.467 Tinovul de la Plăieșii de Jos **nu** **creează cadrul pentru proiecte conform Anexei nr.1, nr.2 din Legea nr. 292/2018** privind evaluarea impactului anumitor proiecte publice şi private asupra mediului.

***Modificări intervenite în cadrul planului de management:***

- pe baza adresei nr. 123/ST.HR/13.02.2023 emisă de ANANP – Serviciul Teritorial Harghita planul de management a fost corectată/modificată.

***Planul de management integrat siturilor Natura2000: ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervația 2.467 Tinovul de la Plăieșii de Jos are valabilitatea de 5 ani după aprobarea prin Ordin ministerial.***

**ARII NATURALE PROTEJATE** **DE INTERES NAŢIONAL:** Rezervația 2.467 Tinovul de la Plăieșii de Jos cu cca. 57 ha. Habitatul 91D0\* - *Turbării cu vegetație forestieră* prezent și în rezervație a fost identificată în afara ariei în apropierea văii Apa Lină, în primul rând în zona Rezervaţiei 2.467 Tinovul de la Plăieșii de Jos și în vecinătatea satului Cărpineni. În viitor se propune pentru instituirea regimului de arie naturală protejată.

1. **Gradul în care Planul de management integrat siturilor Natura2000: ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervația 2.467 Tinovul de la Plăieșii de Jos influenţează alte planuri şi programe, inclusiv pe cele în care se integrează sau derivă din ele:**

Conform prevederilor Art. 15 din Legea nr. 49 din 2011 privind aprobarea Ordonanței de urgență a Guvernului nr. 57/2007 *ariile naturale protejate şi coridoarele ecologice vor fi evidenţiate în mod obligatoriu de către Agenţia Naţională de Cadastru şi Publicitate Imobiliară în planurile naţionale, zonale şi locale de amenajare a teritoriului şi de urbanism, în planurile cadastrale şi în cărţile funciare, precum şi de către autoritatea publică centrală pentru agricultură, în sistemul informatic de identificare a parcelelor (LPIS)*. Prevederile planului de management vor fi aplicate la planuri și programe prin instituţiile cu atribuţii în gestiunea resurselor naturale și de autorităţile locale precum și de alți factori interesaţi identificați.

**c.) Relevanţa planului în/pentru integrarea consideraţiilor de mediu, mai ales din perspectiva promovării dezvoltării durabile:** Planul de management integrat al siturilor Natura2000: ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervația 2.467 Tinovul de la Plăieșii de Jos a fost conceput să se asigure un echilibru dinamic între păstrarea resurselor naturale protejate. Planul este un mijloc de armonizare al acțiunilor instituțiilor responsabile de gestionarea resurselor din spațiul ariei protejate, în scopul atingerii obiectivelor legate de conservarea resurselor și promovării dezvoltării durabile.

**Probleme de mediu relevante pentru plan:** în situația în careariile naturale protejatenu vor fi administrate conform prevederilor planului de management elaborat (acțiuni, monitorizare, intervenție, etc.).

**e. Relevanţa planului pentru implementarea legislaţiei naţionale şi comunitare de mediu:**

Se vor respecta prevederile din:

* OUG nr.57/2007 aprobat prin Legea nr.49/2011 privind regimul ariilor naturale protejate, conservarea habitatelor naturale, a florei şi faunei sălbatice cu modificările şi completările ulterioare;
* Directiva Parlamentului European și a Consiliului 2001/42/EC privind evaluarea efectelor anumitor planuri și programe asupra mediului;
* Directiva Consiliului Europei 92/43 EEC referitoare la conservarea habitatelor naturale și a florei și faunei sălbatice.
* OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;
* HG nr. 1076/2004 privind stabilirea procedurii de realizare a evaluării de mediu pentru planuri şi programe;
* Ord. MMAP nr. 1822/2020 privind aprobarea Metodologiei de atribuire a administrării şi a custodiei ariilor naturale protejate

**2. Caracteristicile efectelor şi ale zonei posibil a fi afectate cu privire, în special, la:**

**a. Probabilitatea, durata, frecvenţa şi reversibilitatea efectelor:**

Nu este cazul

1. **Natura cumulativă a efectelor:**

Planul de management integrat ale siturilor Natura2000: ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervația 2.467 Tinovul de la Plăieșii de Jos nu introduce restricții suplimentare celor existente.

**c. Natura transfrontieră a efectelor:**

Nu este cazul.

**d. Riscul pentru sănătatea umană sau pentru mediu (de exemplu, datorită accidentelor):** Nu este cazul

**e. Mărimea şi spaţialitatea efectelor (zona geografică şi mărimea populaţiei potenţial afectate):** are efectepesuprafețe din extravilanul comunelor Plăieșii de Jos (jud. Harghita), Poian și Estelnic (jud. Covasna) pe o suprafață de 7543 ha. Are efecte asupra gospodăririi durabile ale pădurilor și pajiștilor. Planul are efecte minime indirecte asupra populației din comunele Plăieșii de Jos (jud. Harghita), Poian și Estelnic (jud. Covasna).

**f. Valoarea şi vulnerabilitatea arealului posibil a fi afectat, date de:**

**i. caracteristicile naturale speciale sau patrimoniul cultural:** nu este cazul.

**ii. Depăşirea standardelor sau a valorilor limită de calitate a mediului:** nu este cazul.

**iii. folosirea terenului în mod intensiv:** Nu este cazul.

**g. Efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:** *Efecte pozitive asupra ariilor naturale protejate învecinate și asupra cadrului natural cu care se învecinează.*

**3. Planul urmează să fie supus procedurii de adoptare fără aviz de mediu cu următoarele condiţii:**

- se va impune administrarea siturilor Natura2000 ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervației 2.467 Tinovul de la Plăieșii de Jos pe baza planului de management elaborat: respectarea planului de acțiune, verificarea periodică ale rezervației și habitatelor prioritare, monitorizarea tuturor activităților în sit și în vecinătatea acestuia, monitorizarea speciilor, habitatelor și regimul hidric al rezervației, inventarierea habitatelor și monitorizarea implementării planului de management.

***Pentru modificările notificate condițiile sunt:***

- se va notifica M.M., APM Harghita, în situația în care intervin modificări ale planului supus aprobării, care a stat la baza emiterii prezentei decizii.

***Monitorizarea efectelor asupra mediului, în conformitate cu art. 27, din HG 1076/2004 :***

* 1. *Monitorizarea activităților și stării de conservare ale speciilor de interes conservativ și transmiterea rapoartelor anuale la agențiile pentru protecția mediului (Harghita și Covasna) conform planului de monitorizare stabilită în planul de management (Termen: anual)*
  2. *Evaluarea managementului ariilor naturale protejate se face cel puţin o dată pe an, pe baza monitorizării şi controalelor efectuate în teren de către autorităţile competente pentru protecţia mediului.*

**Planul propus nu necesită parcurgerea celorlalte etape ale procedurii de evaluare adecvată.**

**Informarea şi participarea publicului la procedura de evaluare de mediu/procedura de evaluare adecvată:**

În urma apariţiei anunţului public privind depunerea Planului de management siturilor Natura2000: ROSCI0241 Tinovul Apa Lină - Honcsok, ROSPA0169 Tinovul Apa Lină - Honcsok și Rezervației 2.467 Tinovul de la Plăieșii de Jos solicitând parcurgerea etapei de încadrare în vederea obţinerii avizului de mediu (apărut în ziarele Informația Harghitei în data de 02.03.2022, 04.03.2022, 17.11.2023, Hargita Népe din 02.03.2022, 04.03.2022, 17.11.2023, ziarul Observatorul de Covasna în data de 17.11.2023 și pe pagina de web a APM Harghita), nu s-au înregistrat la A.P.M. Harghita comentarii şi propuneri din partea publicului.

Titularul planului are obligaţia conform prevederilor art. 15 din OUG 164/2008 pentru modificarea si completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita **dacă intervin elemente noi, necunoscute la data emiterii prezentei**, precum şi asupra oricăror modificări ale condiţiilor care au stat la baza emiterii prezentei, înainte de realizarea modificării.

Potrivit prevederilor art. 21 alin 4 din O.U.G. nr. 195/2005 aprobată de Legea nr.265/2006 cu modificările şi completările ulterioare, răspunderea pentru corectitudinea informaţiilor puse la dispoziţia APM Harghita şi a publicului revine titularului planului

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**Procedura administrativă prealabilă:**

În conformitate cu prevederile art. 1, alin. 1 şi art. 7 alin. 1,2,3 din Legea nr. 554/2004 privind contenciosul administrativ, vă puteţi adresa instituţiei noastre în termen de 30 zile de la data comunicării prezentului act, înainte de a vă adresa instanţei de contencios administrativ competentă solicitând revocarea în tot, sau în parte a acestuia. Plângerea se poate adresa în egală măsură şi organului ierarhic superior.

**Soluţionarea litigiilor:**

Conform prevederilor art. 18 din O.U.G. nr. 195/2005 aprobată de Legea nr.265/2006, litigiile generate de emiterea prezentei decizii se soluţionează de instanţa de contencios administrativ competentă a Tribunalului Harghita. Cererea în acest sens se poate depune în termen de 6 luni de la data primirii răspunsului în urma parcurgerii procedurii prealabile

DIRECTOR EXECUTIV

ing. DOMOKOS László József

ÎNTOCMIT ȘEF SERVICIU CFM

geogr. MIHÁLY István ing. SZABÓ Szilárd

Decizia de încadrare s-a emis în 2 exemplare

Ex. Nr. 1 - original s-a predat titularului planului

Ex. Nr. 2 – original s-a îndosariat în dosarul de obiectiv